Diari Oficial de la Generalitat Valenciana


Sumari del DOGV 9913, del 12-08-2024 (2024/8059)

DECRET 104/2024 de 2 d’agost, del Consell, pel qual es modifica la inscripció de la forest número 116 del Catàleg de Forests de domini públic i utilitat pública de la província de València, denominada “Burgal i altres”, situada al terme municipal de Chera i propietat del seu ajuntament.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9913

Data del DOGV
:   12-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8059

CVE
:   AFKX-N-0282-5148

Data del document
:   02-08-2024

Organisme emissor
:   Conselleria de Medi Ambient, Infraestructures i Territori

Tipus de document
:   Decret

Descriptors 

:   * muntanya
    * ordenació forestal

De conformitat amb el que disposen els articles 16 i 18 de la Llei 43/2003, de 21 de novembre, de forests, i els articles 11, 13 i 26 del Decret 98/1995, de 16 de maig, pel qual s’aprova el Reglament de la Llei 3/1993, de 9 de desembre, forestal de la Comunitat Valenciana, relatius a la inclusió de terrenys forestals en el Catàleg de forests de domini públic i utilitat pública i els seus efectes jurídics, la Conselleria de Medi Ambient, Infraestructures i Territori ha instruït el corresponent expedient de modificació de la inscripció de la forest número 116 del Catàleg de forests de domini públic i utilitat pública de la província de València, denominada Burgal i Altres, situada al terme municipal de Chera i propietat del seu ajuntament, per mitjà de la inclusió d’una superfície de 3,48 ha corresponent a la parcel·la 837 del polígon 4 del terme municipal de Chera, raó per la qual és procedent dictar el decret corresponent.

En virtut d’això, a proposta del conseller de Medi Ambient, Infraestructures i Territori, amb la deliberació prèvia del Consell, en la reunió del dia 2 d’agost de 2024,

DECRETE

*Article 1. Afecció al domini públic i declaració d’utilitat pública*

S’afecta al domini públic i es declara d’utilitat pública una superfície de 3,48 ha que correspon a la part de la parcel·la 837 del polígon 4 del terme municipal de Chera, que queda fora dels límits de la forest número 116 del Catàleg de forests de domini públic i utilitat pública de la província de València, denominada Burgal i Altres, situada al terme municipal de Chera i propietat del seu ajuntament.

La superfície proposada està composta de les superfícies parcials de les parcel·les que s’indiquen en la taula següent:

|  |  |  |
| --- | --- | --- |
| Referència cadastral | Superfície total de la parcel·la (ha) | Superfície parcial a catalogar (ha) |
| 92601T09135795 | 8,71 | 3,02 |
| 74829X57794776 | 0,13 | 0,25 |
| 77778O27900695 | 3,27 | 0,21 |
| Total |  | 3,48 ha |

*Article 2. Modificació del Catàleg de forests de domini públic i utilitat pública*

Es modifica la inscripció de la forest número 116 del Catàleg de forests de domini públic i utilitat pública de la província de València, denominada Burgal i Altres, situada al terme municipal de Chera i propietat del seu ajuntament, per mitjà de la inclusió d’una superfície de 3,48 ha corresponent a la parcel·la 837 del polígon 4 del terme municipal de Chera.

Després de la inclusió, el Catàleg de forests de domini públic i utilitat pública de la província de València queda de la manera següent:

Número d’UP: 116

Denominació: Burgal i altres

Superfície total: 3998,70 ha

Superfície pública: 3542,60 ha

Enclavaments: 193

Superfície dels enclavaments: 456,10 ha

Pertinença: Ajuntament

Delimitat: sí

Amollonat: sí

Terme municipal: Chera

Partit judicial: Llíria

Servituds: les de pas pels camins i carreteres i la de bestiar pels assagadors.

Límits:

Nord: forest La Sierra del terme i propis de Loriguilla, núm. V054 del catàleg.

Est: conreus particulars i forest Pera y Plano al terme i propis de Sot de Chera, núm. V122 del catàleg.

Sud: conreus particulars i termes municipals de Siete Aguas i Gestalgar.

Oest: conreus particulars i terme municipal de Requena.

DISPOSICIÓ FINAL

*Única. Efectes*

El present decret produirà efectes des de l’endemà de publicar-se en el *Diari Oficial de la Generalitat Valenciana*.

Contra el present decret, els interessats podran interposar un recurs contenciós administratiu, en el termini de dos mesos comptats a partir de l’endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l’article 10 i concordants de la Llei reguladora de la jurisdicció contenciosa administrativa.

Tot això, sense perjuí de la interposició del recurs potestatiu de reposició davant del Consell, en el termini d’un mes des de l’endemà de la publicació en el *Diari Oficial de la Generalitat Valenciana*, d’acord amb el que disposen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques.

  

Ontinyent, 2 d'agost de 2024

Carlos Mazón Guixot

President de la Generalitat

Vicente Martínez Mus

El conseller de Medi Ambient, Infraestructures i Territori